Ek maak 'n geestelike gesprek dood - www.bybelkennis.co.za
Ek maak 'n geestelike gesprek dood
by Coen Slabber · Published 27/02/2015 · Updated 29/01/2015
Sekere foute sal belangrike geestelike gesprekke ontspoor. Gesprekke is vir die Christen belangrik. Meeste van ons leer deur gesprekke en debat. Ons kry dikwels warm teologiese debatte in die sosiale media. Vir diegene wat van gesprekke en debat hou, is daar 'n paar dinge om te vermy.
Die woord ketter of dwaalleraar
Gelukkig gooi ons hulle nie meer op die brandstapel nie. Gewoonlik gebruik ons hierdie woord net om 'n ander persoon te diskrediteer en nie so seer dit wat hulle glo nie. Die woord dwaalleraar word gewoonlik net gebruik teen maklike teikens. Tegnies is dwaalleer 'n geloof teenstrydig met die leer van die kerk. Maar: watter kerk? Selfs Protestante het geen kollektiewe leer wat deur almal aanvaar word nie. Omdat dit so moeilik is om dwaalleer te definieer, moet ons baie versigtig wees om dit in 'n gesprek te gebruik.
Ons plaas graag etikette om ander. Dit is dehumaniserend en dikwels onakkuraat. Dit is egter makliker om 'n kategorie as 'n persoon aan te val. Ons moet versigtig wees om mense in kategorieë te plaas as ons sinvolle gesprekke verlang.
Beledig in die naam van liefde
Ék sê dit is alle liefde." Ons hoor dit dikwels – gewoonlik gevolg deur 'n belediging van 'n ander persoon se geloof. Dit is manipulerend en bedoel om mense skuldig te laat voel. Om jou eie mening as die waarheid te verklaar en dan ander skuldig te laat voel, is 'n vinnige manier om die gesprek kort te knip. As regstelling wel nodig is, lei liefde ons om dit met nederigheid en genade te doen.
Die Bybel sê duidelik …
Dit is 'n baie neerhalende manier om 'n gesprek te beëindig. Ons het 'n teologiese deabt juis omdat een groep glo 'n onderwerp is onduidelik of dat die Bybel duidelik iets anders bedoel. Om ons eie mening of interpretasie as die waarheid te verklaar, beteken gewoonlik die einde van die gesprek. As ek sê iets is duidelik en iemand verskil van my sê ek per implikasie hy is te dom om dit te verstaan.
Hier probeer ek ander bang maak. Dit gebeur byvoorbeeld as ek sê dat die evangelie op die spel is as ons nie-essensiële dinge bespreek. As ons ander mense moet bangmaak om met ons saam te stem, doen ons dit nie uit liefde nie.
Ons moet baie versigtig met ons keuse van woorde wees. Ons moet opbou en nie afbreek nie. Ons moet met ander – selfs diegene wat van ons verskil – debatteer, maar in vrede en liefde.